Johannes Lamparter

Johannes Lamparter (s. 8. marraskuuta 2001) on itävaltalainen yhdistetyn hiihtäjä. Hän on maailmanmestari, olympiamitalisti ja maailmancupin kokonaiskilpailun voittaja.

 Arvokilpailut 
Lamparter on osallistunut nuorten maailmanmestaruuskilpailuihin neljä kertaa: Vuonna 2018 Kanderstegissä hän voitti kultaa joukkuekilpailussa ja sijoittui 10 kilometrin henkilökohtaisessa kilpailussa neljänneksi ja viiden kilometrin vastaavassa kilpailussa kahdeksanneksi. Seuraavana vuonna Lahdessa hän voitti 10 kilometrin kultaa, joukkuekilpailussa hopeaa ja viiden kilometrin kilpailussa pronssia. Vuonna 2020 Oberwiesenthalissa hän voitti 4 x 5 kilometrin joukkuekilpailun kultaa ja 10 kilometrin kilpailussa hopeaa. 4 x 2,5 kilometrin kilpailussa hän sijoittui neljänneksi. Lahdessa 2021 hän voitti 10 kilometrin Gundersen-kilpailussa kultaa.

Lamparter sijoittui Oberstdorfin MM-kilpailuissa 2021 normaalimäen Gundersen-kilpailussa seitsemänneksi. Joukkuekilpailussa hän saavutti pronssia. Hän voitti suurmäen Gundersen-kilpailun maailmanmestaruuden. Hän voitti myös parisprintin maailmanmestaruuden Lukas Greidererin kanssa. Pekingin olympialaisissa 2022 Lamparter sijoittui normaalimäen Gundersen-kilpailussa neljänneksi ja suurmäen vastaavassa kilpailussa kuudenneksi. Planican MM-kilpailuissa 2023 hän saavutti pronssia suurmäen Gundersen-kilpailussa, joukkue- sekä sekajoukkuekilpailussa ja oli normaalimäen Gundersen-kilpailussa yhdestoista. Trondheimin MM-kilpailuissa 2025 hän saavutti pronssia sekajoukkuekilpailussa, sijoittui viidenneksi normaalimäen ja 7,5 kilometrin hiihto-osuuden Individual Compact -kilpailussa, saavutti hopeaa joukkuekilpailussa ja oli Gundersen-kilpailussa seitsemäs. Milanon ja Cortinan olympialaisissa 2026 Lamparter saavutti hopeaa sekä normaalimäen että suurmäen Gundersen-kilpailussa, ja pronssia joukkuekilpailussa.

 Maailmancup 
Lamparter kilpaili ensimmäisen kerran yhdistetyn maailmancupissa 22. joulukuuta 2018 Ramsaussa. Hän saavutti ensimmäiset maailmancupin pisteensä seuraavana päivänä oltuaan 21:s. Seuraavan vuoden helmikuussa Klingenthalissa hän sijoittui ensimmäisessä kilpailussa kahdeksanneksi. Ensimmäisen palkintokorokesijoituksena hän saavutti marraskuussa 2020 Rukan ensimmäisessä kilpailussa oltuaan toinen. Maaliskuussa 2021 hän oli Klingentahlin ensimmäisen kilpailun kolmas. Maailmancupin kokonaiskilpailussa hän sijoittui kuudenneksi. Kaudella 2021–2022 Lamparter sijoittui Rukan ensimmäisessä ja kolmannessa kilpailussa sekä Lillehammerissa toiseksi. Val di Fiemmen ensimmäisessä kilpailussa Lamparter saavutti uransa ensimmäisen maailmancupin osakilpailuvoiton ja sijoittui jälkimmäisessä kilpailussa toiseksi. Hän voitti Klingentahlin molemmat kilpailut. Seefeldin ensimmäisessä kilpailussa hän oli kolmas ja toisessa sekä kolmannessa kilpailussa toinen. Lahdessa hän sijoittui kolmanneksi ja Oslon ensimmäisessä kilpailussa toiseksi. Schonachin molemmissa kilpailussa hän sijoittui toiseksi. Maailmancupin kokonaiskilpailussa hän oli toinen. Kaudella 2022–2023 hän sijoittui Ramsaun toisessa kilpailussa toiseksi. Hän voitti Otepään yhteislähtökilpailun. Gundersen-kilpailussa hän sijoittui toiseksi. Hän voitti Klingentahlin yhteislähtökilpailun ja Gundersen-kilpailun. Seefeldin ensimmäisessä kilpailussa hän sijoittui toiseksi sekä voitti toisen ja kolmannen kilpailun. Hän voitti Oberstdorfin ensimmäisen kilpailun. Schonachissa hän sijoittui  ensimmäisessä kilpailussa toiseksi ja voitti toisen kilpailun. Oslossa hän oli kolmas. Hän voitti maailmancupin kokonaiskilpailun. Kaudella 2023-2024 hän sijoittui Rukan toisessa ja kolmannessa kilpailussa toiseksi. Hän oli toinen Lillehammerin toisessa kilpailussa. Kaksi viikkoa myöhemmin hän voitti Ramsaun yhteislähtökilpailun ja normaalimäen Gundersen-kilpailun. Hän sijoittui toiseksi Oberstdorfin ensimmäisessä kilpailussa. Hän sijoittui kolmanneksi Seefeldin ensimmäisessä kilpailussa. Hän sijoittui kolmanneksi Otepään yhteislähtökilpailussa ja ensimmäisessä Gundersen-kilpailussa. Hän voitti Lahden kilpailun. Hän sijoittui Oslon molemmissa kilpailuissa toiseksi. Hän voitti Trondheimin kilpailun. Maailmancupin kokonaiskilpailussa hän sijoittui kolmanneksi. Kaudella 2024–2025 hän sijoittui Lillehammerin normaalimäen kilpailussa kolmanneksi. Hän sijoittui toiseksi ensimmäisessä Schonachin normaalimäen kilpailussa ja voitti toisen kilpailun. Hän sijoittui toiseksi Seefeldin yhteislähtökilpailussa. Hän sijoittui toiseksi Otepään yhteislähtökilpailussa. Hän sijoittui kolmanneksi Oslon Gundersen-kilpailussa ja Individual Compact -kilpailussa. Hän voitti Lahden molemmat Gundersen-kilpailut. Maailmancupin kokonaiskilpailussa hän oli kolmas. Kaudella 2025–2026 hän voitti Rukan Individual Compact-kilpailun ja ensimmäisen Gundersen-kilpailun. Hän voitti Trondheimin Gundersen-kilpailun. Hän sijoittui Ramsaun Gundersen-kilpailussa kolmanneksi. Hän sijoittui toiseksi Otepään yhteislähtökilpailussa ja voitti Individual Compact-kilpailun. Hän sijoittui toiseksi Oberhofin Individual Compact-kilpailussa. Hän voitti Seefeldin yhteislähtökilpailun ja sijoittui toiseksi Individual Compact-kilpailussa. Kulmin lentomäen Individual Compact -kilpailussa hän oli toinen.

 Maailmancupin osakilpailuvoitot 

#PäivämääräPaikkakuntaMatka1.8. tammikuuta 2022 Val di Fiemmenormaalimäki + 10 km2.15. tammikuuta 2022 Klingenthalsuurmäki + 10 km3.16. tammikuuta 2022 Klingenthalsuurmäki + 10 km4.7. tammikuuta 2023 Otepääyhteislähtö5.22. tammikuuta 2023 Klingenthalyhteislähtö6.22. tammikuuta 2023 Klingenthalsuurmäki + 10 km7.28. tammikuuta 2023 Seefeldnormaalimäki + 10 km8.29. tammikuuta 2023 Seefeldnormaalimäki + 12,5 km9.4. helmikuuta 2023 Oberstdorfsuurmäki + 10 km10.12. helmikuuta 2023 Schonachnormaalimäki + 10 km11.15. joulukuuta 2023 Ramsauyhteislähtö12.16. joulukuuta 2023 Ramsaunormaalimäki + 7,5 km13.3. maaliskuuta 2024 Lahtisuurmäki + 10 km14.17. maaliskuuta 2024 Trondheimsuurmäki + 10 km15.19. tammikuuta 2025 Schonachnormaalimäki + 7,5 km16.21. tammikuuta 2025 Lahtisuurmäki + 10 km17.22. maaliskuuta 2025 Lahtisuurmäki + 10 km18.28. marraskuuta 2025 Rukasuurmäki + 7,5 km19.29. marraskuuta 2025 Rukasuurmäki + 10 km20.7. joulukuuta 2025 Trondheimsuurmäki + 10 km21.11. tammikuuta 2026 Otepäänormaalimäki + 7,5 km22.30. tammikuuta 2026 Seefeldyhteislähtö + normaalimäki

 Muut kilpailut 
Lamparter on kilpaillut neljässä Continental Cupin osakilpailussa sijoittuen parhaiten kolmanneksi Klingenthalissa tammikuussa 2019.

 Lähteet 

Aiheesta muualla

Luokka:Vuonna 2001 syntyneet
Luokka:Itävaltalaiset yhdistetyn hiihtäjät
Luokka:Itävaltalaiset olympiamitalistit
Luokka:Elävät henkilöt